b'\n_START_ARTICLE_\nViktor Vitigoj\n_START_SECTION_\n\xc5\xbdivljenje\n_START_PARAGRAPH_\nMladi Viktor je na pobudo takratnega ministra dr. Franca Kulovca od\xc5\xa1el \xc5\xa1tudirati v \xc5\xa0kofove zavode v \xc5\xa0entvid pri Ljubljani, kjer je leta 1935 maturiral. Vstopil je v ljubljansko bogoslovje, 7. julija 1940 je bil posve\xc4\x8den v duhovnika. Na novi ma\xc5\xa1i je pridigal takratni \xc5\xa1kof Gregorij Ro\xc5\xbeman. Zaradi nadarjenosti je ob vzpodbudi doma sam \xc5\xa1tudiral in se pripravljal na doktorat._NEWLINE_Septemebr 1943 je zaradi bolezni brata pre\xc5\xbeivel doma, nato je brata odpeljal v bolni\xc5\xa1nico v Novo mesto, kjer je le-ta umrl. V Ljubljano se po kapitulaciji Italije ni mogel ve\xc4\x8d vrniti. Partizani so se naselili po raznih domovih in pri Vitigojevih so imeli svoje poveljstvo. 25. oktobra se je za\xc4\x8dela nem\xc5\xa1ka ofenziva, partizani so razglasili, da bodo po\xc5\xbegali \xc4\x8cate\xc5\xbe, zato se je takratni \xc5\xbeupnik Pov\xc5\xa1e preselil skupaj z begunskim duhovnikom Janezom Plati\xc5\xa1o. 28. septembra so se po napadu na nem\xc5\xa1ke enote v Krnici partizani umaknili, nem\xc5\xa1ka vojska pa je po vaseh pobrala talce. Prijeli so tudi \xc5\xbeupnika Pov\xc5\xa1eta in duhovnika Plati\xc5\xa1o in Viktorja Vitigoja. Gnali so jih proti Gorenji vasi. Plati\xc5\xa1a in Vitigoj sta verjetno prepri\xc4\x8dala nem\xc5\xa1ke vojake, da so zaradi bolehnosti izpustili Pov\xc5\xa1eta. Nato so kak\xc5\xa1en kilometer od \xc4\x8cate\xc5\xbea preostala duhovnika ustrelili. 7. novembra so ljudje na\xc5\xa1li njuni trupli pod cesto in ju 8. novembra pokopali pri cerkvi na \xc4\x8cate\xc5\xbeu.'